Македонско-српски односи

Македонско-српски односи се надворешните односи меѓу **[[Република Македонија]]** и **[[Србија]]**.
## Историја
[мини|лево|[СР Србија и СР Македонија во рамките на СФР Југославија]]
До 1991 година, и двете земји биле дел од  составот на Социјалистичка Федеративна Република Југославија. По декларациите за независност на Хрватска и на Словенија од јуни 1991 година, Македонија по три месеци подоцна, во септември 1991 година прогласила независност. Армијата на ЈНА мировно се повлекла од Македонија, така што Македонија била единствената земја од поранешните југословенски републики која се здобила со независност без конфликт или војна. Сепак, билатералните односи не биле воспоставени.

### Воспоставување на билатералните односи
Сојузна Република Југославија,  беше држава создадена на 27 април 1992 година, со одлука на Собранието на СФРЈ воспоставила дипломатски односи со Република Македонија на 8 април 1996 година. Воспоставувањето на билатералните односи било направено под уставното име на Македонија - Република Македонија . Србија е една од 125 земји во светот, која ја има признаено Македонија под нејзиното уставно име  . Македонија има отворено амбасада во главниот град на Србија, Белград, како и Србија во Македонија во главниот град Скопје. Србија има и почесен конзулат во Битола.

### Пауза и возобновување на билатералните односи
лево|мини|Предавање на пратката на КОВИД вакцини што Србија ја издвои за Македонија на граничниот премин Табановце-Прешево, 14 февруари 2021
Од воспоставувањето на билатералните односи, двете земји имале пријателски односи, но по признавањето на независноста на Косово од страна на Република Македонија во октомври 2008 година, македонскиот амбасадор бил протеран од Србија . Оттогаш, прекинот на односите траел околу еден месец, при кое повторно биле воспоставени директни контакти помеѓу двете земји. Новиот амбасадор на Македонија во Белград од мај 2009 година е Љубиша Георгиевски .

## Црковен спор
мини|десно|Поглаварите на македонската и српската православна црква, архиепископот Стефан и патријархот Порфириј, во Белград, 19 мај 2022.
Црковниот спор помеѓу двете држави постои поголем временски период. Српската православна црква не ја признава Македонската православна црква, која прогласила автокефалност од Српската црква во 1967 година. Во посета на Македонија во мај 2009 година, претседателот на Србија Борис Тадиќ истакнал дека неговата земја сакала да пронајде решение околу ова прашање . Српската православна црква во изминатите неколку години ја блокирала посетата на македонската државна делегација на манастирот Свети Прохор Пчински во јужна Србија на Денот на Републиката на Макмедонија односно 2 август, место каде што биле ставени темелите на македонската државност за време на Втората светска војна, односно место каде се одржало првото заседание на АСНОМ. Сепак, во 2009 година, Српската православна црква изненадувачки дозволила посета на делегација предводена од страна на претседателот Собранието на Република Македонија, Трајко Вељановски

## Трговија
Србија е еден од најголемите трговски партнери на Македонија. Трговската размена помеѓу двете земји во 2021 изнесувала 1,67 милијарди USD.

Македонскиот извоз во Србија изнесувал 701 милиони USD, и главно отпаѓа на: железо и челик, нафтени деривати, фармацевтски производи и др. Увозот од Србија изнесувал 976 милиони USD. Најмногу се увезувале: електроспроводници, електрична енергија, железен отпад, сончогледово масло и др.

## Транспорт
Транспортот меѓу Србија и Македонија вклучува различни опции за сообраќај. Постои железничка врска која ги поврзува главните градови, Скопје и Белград. Патот Е75 (Автопатот Скопје-Белград) исто така овозможува лесен превоз на возила.

За воздушен сообраќај, постои редовен авионски сообраќај на линиите Белград-Скопје и сезонската линија Белград-Охрид, опслужувани од ''Air Serbia''.

## Споредба на факти

## Наводи

Србија